વટવામાં બચુભાઇના કૂવા પાસે આવેલ હરિકૃષ્ણ સોસાયટીમાં રહેતી ગિરિજાબહેન પુષ્પેન્દ્રભાઇ ચૌધરી નામની ર૮ વર્ષની યુવતીએ અગમ્ય કારણોસર ગળેફાંસો ખાઇ આપઘાત કર્યો હતો. જ્યારે કૃષ્ણનગરમાં રાધેશ્યામ મંદિર પાસે આવેલ પ્રેમનગરમાં રહેતા રામકુમાર ગગનદાસ આસુદાણીએ પણ પોતાના ઘરમાં જ ગળેફાંસો ખાઇ જીવન ટુુંકાવી નાખ્યું હતું. બહેરામપુરામાં નવચેતન સોસાયટીમાં રહેતી દીનાબહેન દીપકભાઇ ચારણ નામની પરિણીતાએ ગળેફાંસો ખાઇ આપઘાત કર્યો હતો. જ્યારે બાપુનગરમાં ભક્તિ રેસિડન્સી ખાતે રહેતા અક્ષય ભરતભાઇ ચાવડા અને દસક્રોઇ તાલુકાના મીરોલી વાણિયાવાસ ખાતે રહેતા રાજેશભાઇ નાનુભાઇ શાહે સાબરમતી નદીમાં પડતું મૂકી આત્મહત્યા કરી હતી.